cyanic-selkie/wikianc huggingface dataset:
SamSam
Tarina
SamSam on maailman nuorin ja pienin supersankari. Hän asuu avaruudessa äitinsä, isänsä sekä Nassi-nallen kanssa. Hän käy koulua ystäviensä Super-Susen (kirjoissa ja sarjakuvissa Superjuuli) ja Pikku Piin kanssa. Seikkaillessansa hän tapaa Likapossun (sarjakuvissa ja kirjoissa Sottasälli), marsilaiset ja heidän kuninkaansa Marselius ensimmäisen, avaruuden kauhun Hirmuparran miehistöineen sekä useita avaruushirviöitä.
Esitetyt jaksot (Yle TV2)
Avaruussankarikaan ei ole märkiäisten hyökkäyksiltä turvassa.
2. Jakso: Takaisin Marshiin. Esitetty 10.1.2008, 12.1.2009, 13.1.2010, 13.7.2011, 17.1.2014, 8.10.2014, 9.12.2015 ja 14.10.2016
Papunen kaipaa takaisin Marsh-planeetalle, josta hän vanhempiensa kanssa aikonaan pakeni.
3. Jakso: Likapossu siistiytyy. Esitetty 17.1.2008, 19.1.2009, 20.1.2010, 20.7.2011, 24.1.2014 15.10.2014 ja 21.10.2016.
Likapossu lupaa käyttäytyä siivosti tullessaan Samsamin luokse leikkimään.
4. Jakso: Taikapuu. Esitetty 24.1.2008, 26.1.2009, 27.1.2010, 27.7.2011, 31.1.2014, 22.10.2014, 7.9.2016 ja 28.10.2016.
Samsam keräilee taikakortteja ja pitää ne visusti itsellään. Siitä harmistuneena Super-Suse päättää kerätä oman kokoelmansa.
5. Jakso: Pökkelö ja köntys. Esitetty 31.1.2008, 2.2.2009, 3.2.2010, 3.8.2011, 14.2.2014, 29.10.2014, 30.12.2015 ja 4.11.2016.
Samsam ei osaa sanoa ei, kun Super-Suse ja Papunen pyytävät häntä koulun juhlaa varten valmistamaansa tanssiesitykseen.
6. Jakso: Peiliplaneetta. Esitetty 7.2.2008, 9.2.2009, 10.2.2010, 10.8.2011, 21.2.2014, 5.11.2014, 6.1.2016 ja 11.11.2016.
Samsam kuulee äitinsä puhuvan merkillisestä planeetasta, jonne varomattomat matkaajat voivat jäädä loppuiäkseen. Hän päättää lähteä tutkimaan planeettaa yhdessä Super-Susen kanssa.
7. Jakso: Samsamin pusukammo. Esitetty 14.2.2008, 16.2.2009, 17.2.2010, 17.8.2011, 28.2.2014, 12.11.2014, 13.1.2016 ja 18.11.2016.
Samsam on varma, että hän alun perin syntyi rupikonnana, ja äidin suudelma muutti hänet avaruussankariksi.
8. Jakso: Kahden tulen välissä. Esitetty 21.2.2008, 23.2.2009, 24.2.2010, 24.8.2011, 7.3.2014, 19.11.2014, 20.1.2016, ja 25.11.2016.
Papunen ja Likapossu juhlivat syntymäpäiviään samana päivänä. Samsam ei halua loukata kumpaakaan ja päättää osallistua molempiin juhliin.
9. Jakso: Kuokkavieraat. Esitetty 28.2.2008, 2.3.2009, 3.3.2010, 31.8.2011, 14.3.2014, 26.11.2014, 27.1.2016 ja 2.12.2016.
10. Jakso: Päivä näkymättömänä. Esitetty 6.3.2008, 9.3.2009, 10.3.2010, 7.9.2011, 21.3.2014, 3.12.2014, 3.2.2016 ja 9.12.2016.
12. Jakso: Lapset vaihtoon. Esitetty 20.3.2008, 23.3.2009, 24.3.2010, 21.9.2011, 4.4.2014, 17.12.2014, 17.2.2016 ja 30.12.2016.
13. Jakso: Marsimaani. Esitetty 27.3.2008, 30.3.2009, 31.3.2010, 28.9.2011, 11.4.2014, 31.12.2014, 24.2.2016 ja 6.1.2017.
14. Jakso: Samsam ei saa unta. Esitetty 3.4.2008, 6.4.2009, 7.4.2010, 5.10.2011, 18.4.2014, 7.1.2015, 2.3.2016 ja 13.1.2017
15. Jakso: Nimetön mörkö. Esitetty 17.4.2008, 20.4.2009, 14.4.2010, 12.10.2011, 25.4.2014, 14.1.2015, 9.3.2016 ja 20.1.2017
Samsam törmää koulun retkellä kummalliseen hirviöön, joka ei saa sanaa suustaan.
16. Jakso: Kuninkaan kutsu. Esitetty 17.4.2008, 27.4.2009, 21.4.2010, 19.10.2011, 2.5.2014, 21.1.2015, 16.3.2016 ja 27.1.2017.
17. Jakso: Unelmien ope. Esitetty 24.4.2008, 4.5.2009, 28.4.2010, 26.10.2011, 9.5.2014, 28.1.2015, 23.3.2016 ja 3.2.2017.
19. Jakso: Likapossun kaverit. Esitetty 8.5.2008, 18.5.2009, 12.5.2010, 9.11.2011, 23.5.2014, 11.2.2015, 6.4.2016 ja 17.2.2017.
21. Jakso: Jättiläinen Marshissa. Esitetty 22.5.2008, 1.6.2009, 26.5.2010, 23.11.2011, 6.6.2014, 25.2.2015, 20.4.2016 ja 3.3.2017.
22. Jakso: Painajaisen kepponen. Esitetty 29.5.2008, 8.6.2009, 2.6.2010, 30.11.2011, 13.6.2014, 4.3.2015, 27.4.2016 ja 10.3.2017.
23. Jakso: Eksyksissä. Esitetty 5.6.2008, 15.6.2009, 9.6.2010, 7.12.2011, 20.6.2014, 11.3.2015, 4.5.2016 ja 17.3.2017
24. Jakso: Likapossun teekutsut. Esitetty 12.6.2008, 22.6.2009, 16.6.2010, 14.12.2011, 27.6.2014, 18.3.2015, 11.5.2016 ja 24.3.2017
25. Jakso: Yllätysvieras. Esitetty 19.6.2008, 29.6.2009, 23.6.2010, 21.12.2011, 4.7.2014, 25.3.2015, 18.5.2016 ja 31.3.2017.
26. Jakso: Varjo pääsee valloilleen. Esitetty 26.6.2008, 6.7.2009, 30.6.2010, 28.12.2011, 11.7.2014, 1.4.2015, 25.5.2016 ja 7.4.2017.
28. Jakso: Marshin prinssi. Esitetty 10.7.2008, 20.7.2009, 14.7.2010, 11.1.2012, 25.7.2014, 15.4.2015, 8.6.2016 ja 21.4.2017.
30. Jakso: Maailman vahvin isä. Esitetty 24.7.2008, 3.8.2009, 28.7.2010, 25.1.2012, 8.8.2014, 29.4.2015, 22.6.2016 ja 5.5.2017.
32. Jakso: Super-Suse siepataan. Esitetty 7.8.2008, 17.8.2009, 11.8.2010, 8.2.2012, 22.8.2014, 13.5.2015, 6.7.2016 ja 19.5.2017.
33. Jakso: Avaruus ei ole roskakori. Esitetty 28.8.2008, 24.8.2009, 18.8.2010, 15.2.2012, 29.8.2014, 20.5.2015, 13.7.2016 ja 26.5.2017.
34. Jakso: Kuningas tossun alla. Esitetty 4.9.2008, 31.8.2009, 25.8.2010, 22.2.2012, 5.9.2014, 27.5.2015, 20.7.2016 ja 2.6.2017.
35. Jakso: Nassi kadoksissa. Esitetty 11.9.2008, 7.9.2009, 1.9.2010, 29.2.2012, 12.9.2014, 3.6.2015, 27.7.2016 ja 9.6.2017.
36. Jakso: Huonekalujen kapina. Esitetty 18.9.2008, 14.9.2009, 8.9.2010, 7.3.2012, 19.9.2014, 10.6.2015, 3.8.2016 ja 16.6.2017.
37. Jakso: Minäkö vauva?. Esitetty 25.9.2008, 21.9.2009, 15.9.2010, 14.3.2012, 26.9.2014, 17.6.2015, 10.8.2016 ja 23.6.2017.
38. Jakso: Avaruushikka. Esitetty 2.10.2008, 28.9.2009, 22.9.2010, 21.3.2012, 3.10.2014, 24.6.2015, 17.8.2016 ja 30.6.2017.
39. Jakso: Painajaismainen lapsenvahti. Esitetty 9.10.2008, 5.10.2009, 29.9.2010, 28.3.2012, 10.10.2014, 1.7.2015, 24.8.2016 ja 7.7.2017.
40. Jakso: Pupu pöksyissä. Esitetty 16.10.2008, 12.10.2009, 6.10.2010, 4.4.2012, 17.10.2014, 8.7.2015, 31.8.2016 ja 14.7.2017.
Samsam välttyy juuri ja juuri pahalta onnettomuudelta, ja hänelle tulee lentokammo.
Suomenkielinen toteutus
Sun Studio
Ehunlammi
Ehunlammi on Keski-Suomessa Jämsässä Ehunsalmin kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 2,6 hehtaaria ja se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 700 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kerteselän lähialueeseen (35.692) se kuuluu.
Charlie Trafford
Charles "Charlie" Trafford (s. 24. toukokuuta 1992) on kanadalainen jalkapalloilija, pelipaikaltaan keskikenttäpelaaja. Hän on edustanut Suomen Veikkausliigassa IFK Mariehamnia, Turun Palloseuraa, Kuopion Palloseuraa ja Rovaniemen Palloseuraa.
Trafford siirtyi elokuussa 2013 loppukauden kattavalla sopimuksella Veikkausliiga-seura IFK Mariehamniin edustettuaan sitä ennen viimeksi alankomaalaista De Graafschapia. Helmikuussa 2014 Trafford teki kauden mittaisen sopimuksen niin ikään Veikkausliigassa pelanneen Turun Palloseuran kanssa. Hänen peliaikansa TPS:ssä jäi kuitenkin vähiin, ja hän siirtyi jo toukokuussa kolmanteen Veikkausliiga-seuraansa Kuopion Palloseuraan. Trafford allekirjoitti kauden loppuun kestävän sopimuksen. Savon Sanomat palkitsi hänet seuran kauden pelaajana. Lokakuussa 2014 KuPS julkisti Traffordin kauden 2015 kattavan jatkosopimuksen.
Trafford on niin ikään Veikkausliigassa pelanneen Mason Traffordin serkku.
Namibian jalkapallomaajoukkue
Namibian jalkapallomaajoukkue on kansainvälisissä jalkapallo-otteluissa Namibiaa edustava maajoukkue. Sitä hallinnoi Namibian jalkapalloliitto. Joukkueen päävalmentaja on belgialainen Tom Saintfiet.
Namibian jalkapallomaajoukkue ei ole päässyt mukaan maailmanmestaruusturnaukseen, mutta Afrikan-mestaruuskilpailuihin se on osallistunut kolmasti, vuosina 1998, 2008 ja 2019. Kaikilla kerroilla se kuitenkin jäi alkulohkoon.
Joukkueen kotistadion on Independence Stadium maan pääkaupunki Windhoekissa.
Lähteet
🇨🇫
Stronghold (Magnumin albumi)
Stronghold on rockyhtye Magnumin vuonna 1997 julkaistu kahden levyn livealbumi. Se on alun perin muualla Euroopassa julkaistun The Last Dance -livealbumin brittijulkaisu. Se sisältää alkuperäisen livelevyn lisäksi myös neljä bonuskappaletta.
Kappaleet
Kaikki kappaleet on säveltänyt ja sanoittanut Tony Clarkin ellei toisin mainita.
Levy 1
Bonusraidat:
Levy 2
Bonusraidat:
Pohjois-Hämeen Ampujat
thumb|Haulikkoammuntaa Kokkovuoren haulikkoampumakeskuksessa
Sirpa Asko-Seljavaara
thumb|200px|Sirpa Asko-Seljavaara 25.5.2007 Sirpa-Liisa Asko-Seljavaara (s. 12. lokakuuta 1939 Helsinki) on suomalainen plastiikkakirurgiaan erikoistunut lääkäri ja poliitikko. Hän oli kokoomuksen kansanedustaja vuosina 2003–2011. Asko-Seljavaaralle myönnettiin professorin arvonimi vuonna 1995.
Lääkärinä
Asko-Seljavaara valmistui ylioppilaaksi Lahden tyttölyseosta vuonna 1959. Hän opiskeli lääketiedettä Helsingin yliopistossa ja valmistui lääketieteen lisensiaatiksi vuonna 1965. Lääketieteen ja kirurgian tohtoriksi hän väitteli vuonna 1974. Kirurgiaan Asko-Seljavaara erikoistui vuonna 1976 ja plastiikkakirurgiaan vuonna 1978. Hän on ollut Helsingin yliopiston plastiikkakirurgian dosentti vuodesta 1983. Hän on julkaissut noin 300 tieteellistä artikkelia kansainvälisissä alan lehdissä.
Pohjois-Hämeen Ampujat
Pohjois-Hämeen Ampujat on suomalainen ampumaseura, joka on Suomen Ampumaurheiluliiton jäsen ja yli tuhannen jäsenen pirkanmaalainen urheiluseura. Pohjois-Hämeen Ampujat toimii kolmen lajikerhon kautta, jotka ovat haulikkokerho, pistooli- ja kiväärikerho sekä hirvikerho. Haulikkokerhossa on mahdollista harrastaa haulikkoammuntaa eri trap-lajien, skeetin ja compak-sportingin muodossa, pistooli- ja kiväärikerhossa eri pistooli- ja kiväärilajeja ilma- ja luotiaseilla ja hirvikerhossa riistamaalilajeja. Pohjois-Hämeen Ampujat on Tampereen vanhin urheiluseura.
Sirpa Asko-Seljavaara
Lääkärinä
Vuosina 1990–2003 Asko-Seljavaara toimi HYKSin plastiikkakirurgian ylilääkärinä. Sitä ennen hän työskenteli 20 vuotta lääkärinä ja kirurgina. Hän on ollut muun muassa European Association of Plastic Surgeons -yhdistyksen puheenjohtaja 1996–1997 ja Suomen Kirurgiyhdistyksen puheenjohtaja 2000–2002. Häntä arvostetaan etenkin rintasyövän jälkeisten korjausleikkausten tekijänä ja edistäjänä.
Pohjois-Hämeen Ampujat
Historia
Pohjois-Hämeen Ampujat on perustettu vuonna 1879 nimellä Tampereen Metsästys- ja Ampumaseura, mutta jo vuosina 1877-1879 seura toimi epävirallisesti nimellä "Petoeläinten hävittämisosakeyhtiö". Tampereen Metsästys- ja Ampumaseuran ensimmäinen ampumarata sijaitsi Pyynikillä Pyhäjärven rannassa. Viimeiset kilpailut radalla ammuttiin kesällä 1900. Kun Pyynikin radasta oli luovuttu, seura löysi seuraavan ampumaradan Kuljusta.
Sirpa Asko-Seljavaara
Poliitikkona
Asko-Seljavaara valittiin eduskuntaan vuoden 2003 vaaleissa. Hän istui kaksi kautta vuoteen 2011. Hän oli sosiaali- ja terveysvaliokunnan jäsen 2003–2011 ja varapuheenjohtaja 2007–2011. Lisäksi hän oli suuren valiokunnan jäsen vuosina 2007–2011.
Antiikin Argolis
pienoiskuva|upright=1.1|Argolis ja muut antiikin ajan Peloponnesoksen maakunnat kartalla. Argolis, myös Argos , Argeia tai Argolike , oli antiikin Kreikan maakunta, joka sijaitsi Peloponnesoksen niemimaan koillisosassa. Suppeammassa merkityksessä se käsitti Argoksen kaupunkivaltioon kuuluneen alueen. Laajemmassa merkityksessä se vastasi suurin piirtein koko nykyisen Argoliin alueyksikön aluetta.
Sirpa Asko-Seljavaara
Poliitikkona
Helsingin kaupunginvaltuustoon Asko-Seljavaara valittiin kunnallisvaaleissa 2004. Hän oli Helsingin terveyslautakunnan varapuheenjohtaja vuosina 2005–2009.
Pohjois-Hämeen Ampujat
Ampumaradat
Seuran omistamia tai hallinnoimia ampumaratoja ovat Kokkovuoren haulikkoampumakeskus Lempäälässä sekä Tampereella sijaitsevat Aitovuoren ampumarata, Osmonkallion sisäampumarata, Peltokadun ilma-aserata ja Koskikeskuksen sisäampumarata.
CCTV-7
CCTV-7 on kiinalaisen CCTV:n ilmainen kansallinen televisiokanava. Se on lähettää maatalouteen ja armeijaan liittyvää ohjelmistoa.
Pohjois-Hämeen Ampujat
Kokkovuoren haulikkoampumakeskus
Kokkovuoren haulikkoampumakeskus sijaitsee Lempäälässä, Tampere-Pirkkalan lentoaseman ja Satakunnan lennoston kupeessa. Kokkovuoressa on neljä skeet-rataa, joilla voi ampua myös metsästysammuntaa, yksi rata sovelletulle compak-sportingille, kolme trap-rataa, joilla voi ampua myös tupla- ja kansallista trapia sekä kansalliselle trapille kolme erillistä rataa, joilla voi ampua myös metsästystrapia.
Aitovuoren ampumarata
Aitovuoren ampumaradalla Tampereella on käytössä 25 metrin pistoolirata, 50 metrin rata .22-kaliiperisille aseille, 100 metrin rata vapaa- ja vakiokiväärikilpailuissa sallituille kaliipereille, hirvirata kaikille metsästyksessä käytettäville kiväärikaliipereille sekä karjuradat .22-kaliiperisille aseille.
Antiikin Argolis
Maantiede
Suppeammassa merkityksessä Argolis viittasi lähinnä Argoksen kaupungin hallussa olleeseen alueeseen, jota rajasivat Fleiuksen, Kleonain ja Korintin alueet pohjoisessa, Epidauroksen alue idässä, Argoliinlahti ja Kynuria etelässä, ja Arkadia lännessä. Myös tällä alkuperäisellä Argoliin alueella oli alun perin useita poliksia eli kaupunkivaltioita Argoksen lisäksi. Näistä tärkeimmät olivat Mykene ja Tiryns, jotka olivat aiemmin mykeneläisellä kaudella olleet Argosta itseään merkittävämpiä. Argoksen kaupunki sijaitsi vajaan viiden kilometrin päässä merestä. Mykene sijaitsi noin 10 kilometrin ja Tiryns noin kahdeksan kilometrin päässä Argoksesta. Argoksen satamana toimi Nauplia, joka sijaitsi Argoksesta katsottuna Tirynsin takana noin kolmen kilometrin etäisyydellä siitä.
Sirpa Asko-Seljavaara
Yksityiselämä
Asko-Seljavaaran puoliso on Seppo Seljavaara. Heillä on kaksi poikaa. Asko-Seljavaara asuu nykyään Helsingissä sijaitsevassa Lauttasaaren kaupunginosassa, Vattuniemessä.
Antiikin Argolis
Maantiede
Roomalaiset käyttivät termiä Argolis kuitenkin vielä laajemmassa merkityksessä ja lukivat siihen paitsi Fleiuksen ja Kleonain alueet, myös koko Akten niemen eli nykyisin Argoliin niemimaaksi kutsutun niemen Saroninlahden ja Argoliinlahden välissä. Itsenäisten kreikkalaisten polisten aikana niemimaa jakaantui Epidauriaan eli Epidauroksen alueeseen, Troizeniaan eli Troizenin alueeseen ja Hermionikseen eli Hermionen alueeseen. Näin käsitetyssä laajassa merkityksessä Argolista rajasivat pohjoisessa Korinthia eli Korintin alue ja Sikyonia eli Sikyonin alue, idässä Saroninlahti ja Myrtoonmeri, etelässä Hermionen ja Argoliinlahdet ja Kynuria, ja lännessä Arkadia.
Kaikkein laajimmassa merkityksessä Argolis ja jopa Argeia saattoivat viitata joskus jopa koko Peloponnesoksen niemimaan koillisosaan Korinthia ja Sikyonia mukaan lukien.
Luonnonmaantiede
Varsinainen Argolis suppeammassa merkityksessä ulottui pohjois-eteläsuunnassa Fleiuksen ja Kleonain rajoilta Kynurian rajalle, mikä etäisyys on noin 39 kilometriä. Lännenpuoleisesta Arkadiasta sen erottivat Artemision- ja Parthenion-vuoret, ja idänpuoleisesta Epidauriasta Arakhnaion-vuori. Lessa oli Epidaurian rajalla sijainnut kaupunki, ja sieltä etäisyys Arkadian rajalle oli noin 45 kilometriä. Nämä mitat tekevät koko varsinaisen Argoliin pinta-alaksi noin neliökilometriä.
Sirpa Asko-Seljavaara
Yksityiselämä
Asko-Seljavaara on vuorineuvos Aukusti Asko-Avoniuksen tytär.
Vuonna 2014 Asko-Seljavaara paheksui julkisesti euroviisuvoittaja Conchita Wurstia.
Pohjois-Hämeen Ampujat
Peltokadun ilma-aserata
Peltokadulla on 25-paikkainen ilmakivääri- ja ilmapistoolirata, jossa on käytössä sähköiset taulunsiirtolaitteet. Peltokadulla on myös ilmaolympiarata.
Antiikin Argolis
Luonnonmaantiede
Seudun muut joet olivat lähinnä vuoristosta tulleita vuodenaikaisvirtoja. Argoliinlahdella näitä olivat etelästä pohjoiseen Tanos tai Tanaos, joka muodosti Argoliin ja Kynurian välisen rajan; Pontinos , joka sai alkunsa samannimiseltä vuorelta, jossa oli Athene Saitiille omistettu temppeli; Amymone , joka sai alkunsa samalta vuorelta ja laski Lernan järveen; sekä Kheimarrhos , joka sijaitsi Lernan järven ja Erasinoksen välissä. Argoliin sisäosissa virtasivat Asterion, joka virtasi Heraionin eli Heran temppelialueen kaakkoispuolelta ja katosi maan alle; sekä Eleutherion , joka sai alkunsa Kynadra -nimisestä lähteestä ja virtasi Heraionin luoteispuolella.
Polikset
Argoliin polikset eli kaupunkivaltiot olivat:
Muita kaupunkeja
Argoliin muita kaupunkeja (tai kyliä) olivat muun muassa:
Huomautukset:
Tiet
Pohjoinen tie Argoksesta Kleonaihin sai alkunsa Argoksen Eileithyia-portilta ja kulki Argoksen tasangon keskellä Mykeneen. Pian Mykenen jälkeen tie kulki kapeassa solassa vuorten välissä, johtaen Nemean laaksoon Kleonain alueella. Tämä sola tunnettiin nimellä Tretos sen lukuisten luolien vuoksi. Se oli tärkein kärrytie Argoksen ja Kleonain välillä. Vuoren nimi oli puolestaan Treton. Seutu tunnettiin Herakleen surmaamasta Nemean leijonasta. Pausanias tiesi myös vuorten yli kulkeneen jalkapolun, joka oli Tretosta lyhyempi. Muilla kirjailijoilla sen nimenä esiintyy Kontoporia.
pienoiskuva|[[Tirynsin raunioita.]] Kaksi Mantineiaan johtanutta tietä saivat kumpikin alkunsa Argoksen Deiras-portilta, jonka jälkeen ne haarautuivat eri suuntiin. Eteläisempi ja lyhempi näistä tunnettiin nimellä Prinos ja seurasi Kharadros-virran uomaa. Pohjoisempi ja pidempi tunnettiin nimellä Klimaks ja seurasi Inakhoksen uomaa. Kharadroksen ylitettyään Prinos ohitti Oinoan, joka sijaitsi joen rannalla. Sen jälkeen tie kulki Artemision-vuorelle, jossa tien varrella sijaitsi Artemiin temppeli. Sen lähellä olivat Inakhoksen lähteet. Alue oli Mantineian ja Argoksen rajaseutua. Klimaks suuntautui Argoksesta ensin luoteeseen ja ohitti Lyrkeian 60 stadionin päässä Argoksesta, ja sen jälkeen Orneain toisen 60 stadionin päässä. Tämän jälkeen se ylitti vuoret ja saapui Argon Pedionin tasangolle Mantineian alueella.
Tegeaan johtanut tie sai alkunsa läheltä Argoksen teatteria. Sieltä se suuntautui etelään Lykone-vuoren juurta pitkin. Erasinoksen ylitettyään tie jakautui kahtia. Oikeanpuoleinen haara johti Tegeaan vuorten yli, ja kun taas vasemmanpuoleinen johti tasangon halki Lernaan. Tegeaan johtanut tie ohitti Kenkhreain sekä niiden argoslaisten hautamuistomerkit, jotka olivat voittineet spartalaiset Hysiaissa. Sen jälkeen tie ylitti Kheimarrhoksen ja alkoi nousta Pontinos-vuorelle länteen päin. Tämän jälkeen se ylitti toisen vuoren, todennäköisesti Strabonin mainitseman Kreopolon -vuoren, ja kääntyi etelään. Sitten se ohitti Hysiain, ylitti Parthenion-vuoren ja saapui Tegean alueelle.
pienoiskuva|Argoksen tasankoa [[Mideiasta nähtynä.]] Tie Thyreaan ja Spartaan oli samaa tietä kuin Tegaan johtanut tie siihen saakka kunnes se saapui Erasinokselle. Sieltä se suuntautui etelään soisen tasangon ja Kheimarrhoksen yli Lernaan. Lernan jälkeen tie ohitti Genesionin sekä paikan nimeltä Apobathmoi, johon Danaoksen kerrottiin rantautuneen. Seutu tunnettiin nimellä Pyramia, sillä siellä oli useita kreikkalaisia pyramideja. Alueen eteläpuolella kulki vuorten läpi kulkureitti läpi solan, joka tunnettiin nimellä Anigraia, ja joka johti Thyrean tasangolle. Hieman ennen tasangolle laskeutumista tie kulki ohi maanalaisen joen suun, joka tunnettiin nimellä Dine. Pausaniaan mukaan se oli Argon Pedionin tasangon vesien ulostuloaukko.
Lernasta lähti myös kaksi muuta tietä, joista toinen kulki rannikkoa pitkin Naupliaan ja toinen Hysiaihin. Ensin mainitun varrella, kukkulalla Inakhoksen ja Erasinoksen suiden välissä, sijaitsi Temenion. Se oli Argosta lähin paikka rannikolla, ja sen etäisyys Argoksesta oli 26 stadionia ja Naupliasta 15 stadionia. Hysiaihin johtaneen tien varrella sijaitsi Elaius.
Etymologia
Strabon kertoo, että Argos tarkoitti makedonialaisten ja thessalialaisten kielessä tasankoa. Näin sana voi olla samaa juurta kuin latinan ager. Nimeä Argos käytettiin antiikissa useista kohteista. Homeros mainitsee kaksi, ja erottaa ne ilmaisuilla Argos Pelasgikon eli Pelasginen Argos ja Akhaijien Argos. Argos Pelasgikon oli kaupunki tai alue Thessaliassa. Akhaijien Argos tai pelkkä Argos viittaa Homeroksella kolmeen eri asiaan:
Klassisen kauden kreikkalaisissa lähteissä Argos viittaa yleensä joko Argoksen kaupunkiin tai koko Argoliin maakuntaan. Argoslaisesta tai argolislaisesta käytettiin etnonyymiä Argeios, latinaksi Argivus ja runoilijoilla myös Argeus.
Arkaaiselta roomalaiselle kaudelle
Argoliin varsinainen historia antiikin aikana on kuvattu Argoksen ja muiden alueen polisten omissa artikkeleissa.
Iso-Mustinki
Iso-Mustinki on Keski-Suomessa Jämsässä Matokulman kylän lähellä sijaitseva järvi, joka kuuluu Kokemäenjoen vesistöön.
Simão Mate Junior
pienoiskuva|Simão Mate Junior Simão Mate Junior (s. 23. heinäkuuta 1988) on mosambikilainen jalkapallopuolustaja. Pelattuaan vuosina 2003–2007 Clube Ferroviário de Maputossa hän siirtyi Kreikkaan Ateenan Panathinaikos FC:iin.
Iso-Mustinki
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kerteselän lähialueeseen (35.692) se kuuluu.
Pohjois-Hämeen Ampujat
Koskikeskuksen olympiakivääriradat
Koskikeskuksen olympiakivääriradoilla voi harrastaa talvikaudella ilmakivääriammuntaa liikkuvaan maaliin.
Simão Mate Junior
Kansainvälisissä otteluissa Simão Mate Junior on pelannut Mosambikin jalkapallomaajoukkueen jäsenenä.
Pohjois-Hämeen Ampujat
Osmonkallion sisäampumarata
Osmonmäen väestönsuojassa sijaitsevan sisäradan omistaa Tampereen kaupunki. Radalla on mahdollista ampua pienoiskiväärillä 50 metrin ja pistoolilla 25 metrin matkalta. Osmonkalliossa saa ampua ainoastaan .22-kaliiperisilla aseilla.
Bünde
300px|right|thumb|Sijainti Herfordin piirikunnassa
Bünde (alasaksaksi Buine) on saksalainen kaupunki Nordrhein-Westfalenin osavaltiossa. Se sijaitsee vajaan 200 km:n päässä osavaltion pääkaupungista Düsseldorfista. Kaupungilla on paljon historiaa sillä se on kirjallisesti mainittu ensi kertaa 853 nimellä Buginithi. Nykyisin Bünde on eräitä Euroopan merkittävimpiä tupakkateollisuuden keskuksia.
Politiikka
Elokuussa 2009 Bünden seuraavaksi pormestariksi valittiin CDU-puolueen Wolfang Koch
Uuno Aittola
thumb|150px|Uuno Dagvard Aittola Uuno Dagvard Aittola (15. heinäkuuta 1895 Helsinki – 9. huhtikuuta 1973) oli suomalainen jääkärikapteeni. Hänen vanhempansa olivat kauppias Thure Fabian Aittola ja Lovisa Koivu. Hänen puolisonsa oli Vea Jokiranta.
Hän toimi 1924 Suomen Radioamatööriliitto NVL - Finlands Radioamatörförbund NVL:n puheenjohtajana.
Opinnot
Uuno Dagvard Aittola kävi viisi luokkaa Helsingin suomalaista lyseota sekä kaksi vuotta taideteollisuuskoulua. Radioteknillinen opintomatkan Saksaan hän teki vuonna 1921. Suomen armeijan hyökkäysvaunukurssille hän osallistui vuonna 1923.
Jääkäriaika
thumb|300px|Jääkäripataljoona 27:n tiedonanto-osasto, kuvaan merkitty osaston johtajat [[Birger Homén ja Eric Heimbürger.]] Hän työskenteli valtionrautateillä lennätinrevisooriharjoittelijana ennen jääkärikoulutukseen hakeutumistaan. Uuno Dagvard Aittola liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 25. helmikuuta 1916. Uuno Dagvard Aittola otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Hän suoritti radiokurssin Libaussa 15. huhtikuuta – 15. heinäkuuta 1917, jonka jälkeen hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. .
Suomen sisällissota
Uuno Dagvard Aittola saapui takaisin Suomeen (Vaasaan) vänrikiksi ylennettynä 3. maaliskuuta 1918 aselaiva S/S Virgolla, jolla hän toimi sähköttäjänä. Suomen sisällissodassa hänet komennettiin liikkuvan kenttäradioaseman päälliköksi Hämeen rintamalle.
Sisällissodan jälkeinen aika
Sodan päätyttyä hänet komennettiin Sortavalan radioaseman päälliköksi ja 7. heinäkuuta 1918 hänet komennettiin Radiolennätinkoulun opettajaksi. Radioasemien päällikkönä hän ehti vuonna 1919 toimimaan Kuolajärvellä, Viipurissa ja Valamossa.
Kipinälennätinlaitoksen tekniseksi upseeriksi hänet nimitettiin 26. elokuuta 1919, josta hänet komennettiin 1. tammikuuta 1920 Radiojoukkojen teknillisen toimiston päälliköksi. Santahaminan radioaseman päällikön tehtävät hän otti vastaan 31. toukokuuta 1924.
Ilmavoimiin hänet siirrettiin 29. elokuuta. Ilmavoimissa hän toimi esikunnan radioupseerina. 26. tammikuuta 1928 hänet komennettiin Kenttälennätinpataljoonaan insinööri- ja aseupseeriksi ja 1. elokuuta 1928 teknillisen toimiston päälliköksi. Puolustusvoimista hän erosi 31. heinäkuuta 1930. Sotilasuran jälkeen hän työskenteli toimitusjohtajana Keski-Suomen puhelin osakeyhtiössä.
Talvi- ja jatkosota
Talvisotaan hän osallistui Jyväskylän suojeluskuntapiirin viestiosaston päällikkönä. Toimi samassa tehtävässä jatkosodan syttyessä, mutta laskettiin siviilitehtäviin vuonna 1941.
Luottamustoimet
Hän toimi vuonna 1921 Radiojoukkojen kunnianeuvoston puheenjohtajana, vuosina 1923–1924 Teknisten joukkojen kunniatuomioistuimen jäsenenä sekä Kenttälennätinpataljoonan kunnianeuvoston puheenjohtajana vuonna 1929.
Ohralammi (Jämsä)
Ohralammi on Keski-Suomessa Jämsässä Matokulman kylän lähellä sijaitseva lampi, joka kuuluu Kokemäenjoen vesistöön.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kerteselän lähialueeseen (35.692) se kuuluu.
Sami Saari
Paitsi sooloartistina, Saari muistetaan Veeti & The Velvets -lauluyhtyeestä. Muusikkona Saari on soittanut myös muun muassa Kake Randelinin, Pave Maijasen ja Aki Sirkesalon yhtyeissä sekä Ali Alikosken johtamassa Ali & Rosvot -kokoonpanossa. Vuonna 2010 hänestä tuli Dallapé-orkesterin laulusolisti.
Saarella on kaksi lasta. Hänestä ilmestyi tammikuussa 2022 kirjailija Laura Parkon kirjoittama kirja Ainutkertainen Sami Saari. Sami Saaren isä on jääkiekkoleijona Eero Saari ja sisko squashin Suomen-mestari Marisanna Saari.
Do re mi (1997)
Tuottajat: Sami Saari, Tommi Viksten ja Mitja Tuurala
Samtheman (1999)
Tuottaja: Niklas Nylund
Turisti (2002)
Tuottajat: Jarmo Saari (1, 2, 3, 4, 6, 7 ja 10) / Teppo Mäkynen & Mikko Paavola (5, 8 ja 11) / Abdissa Assefa (9)
Soltaniyeh
thumb|270px|[[Öljeitün mausoleumi]] Soltaniyeh on muinainen kaupunki Iranin Zanjanin provinssissa noin 240 kilometriä Teheranista luoteeseen. Se oli 1300-luvulla Persiaa hallinneen Il-kaanien valtakunnan pääkaupunki. Vuonna 2005 Soltaniyeh lisättiin Unescon maailmanperintöluetteloon.
Soltaniyehin merkittävin jäännös on Öljeitün mausoleumi, joka on rakennettu vuosien 1302–1312 aikana. Rakennuksessa on vaikuttava kaksoiskupoli, joka on ensimmäisiä tällaisia Iranissa. Kupoli on koristeltu turkoosinsinisillä fajanssilaatoilla.
Historia
Arkeologisia todisteita ihmisasutuksesta on Soltaniyehin alueelta jo ensimmäiseltä vuosituhannelta eaa., mutta asutuskeskuksen rakentaminen alkoi vasta il-kaanien aikana noin vuonna 1290. Neljäs mongolihallitsija Arghun halusi rakennuttaa alueelle kesäasunnon, sillä seutu tarjosi hyvät mahdollisuudet metsästämiselle. Vuonna 1303 juuri valtaan tullut Öljeitü päätti tehdä Soltaniyehista pääkaupungin ja vuoteen 1313 mennessä ensimmäinen rakennusvaihe oli valmis.
Öljeitü aloitti luultavasti melkein pian valtaanastumisensa jälkeen mausoleumin rakentamisen. Il-kaanien käännyttyä šiialaisuuteen Öljeitü suunnitteli tekevänsä siitä pyhätön, johon siirrettäisiin Bagdadista Muhammadin seuraajan Ali ibn Abi Talibin ja tämän pojan Hasan ibn Alin ruumiit. Tämä suunnitelma ei toteutunut ja rakennuksesta tuli, kuten alkujaan kaavailtiin, Öljeitün hautarakennus.
Öljeitün kuoltua vuonna 1316 Soltaniyeh alkoi menettää merkitystään. Myöhemmin se siirtyi paikallisten hallitsijoiden käsiin ja vuonna 1384 Timur Lenk tuhosi kaupungin säästäen kuitenkin Öljeitün mausoleumin. 1500- ja 1600-luvuilla Soltaniyeh rapistui lopullisesti rauniokaupungiksi. Vain pieni maalaiskylä on tämän jälkeen rakennettu raunioiden päälle.
Sarcosuchus
Sarcosuchus oli liitukaudella eläneiden krokotiilimaisten arkosaurien suku. Se ei ollut aito krokotiilieläin vaan niiden sukulainen. Se kasvoi jopa 12-metriseksi ja painoi 8 tonnia, ja oli yksi suurimmista krokotiilimaisista arkosaureista Purussauruksen, Rhamphosuchuksen ja Deinosuchuksen ohella.
Sarcosuchus eli Afrikassa, nykyisien niilinkrokotiilien alueella liitukaudella 110 miljoonaa vuotta sitten.
Sarcosuchuksen leuat olivat keskiosastaan hoikat, kuten esimerkiksi gaviaalilla. Sarcosuchus söi kalojen lisäksi veden äärelle tulleita dinosauruksia. Kaikki Sarcosuchuksen fossiilit on löydetty Afrikasta Saharan etelälaidan aavikolta.
Sam Jardine
Samuel Jardine (s. 12. elokuuta 1993 Lacombe, Alberta, Kanada) on kanadalainen jääkiekkopuolustaja, joka pelaa Britannian EIHL-liigan walesilaisjoukkue Cardiff Devilsissa.
Juniori- ja yliopistovuodet
Kaudella 2010–2011 Jardine jakoi tehoilla 4+7=11 koko AJHL:n pudotuspelien puolustajien maalipörssin voiton Fort McMurray Oil Baronsin Sam Higginsin kanssa sekä puolustajien pistepörssin voiton Okotoks Oilersin Colton Hayesin ja Fort McMurray Oil Baronsin Brock Maschmeyerin kanssa. Hän eteni Kodiaksin kanssa aina AJHL:n finaaleihin saakka, mutta mestaruuden vei lopulta kuitenkin Spruce Grove Saints. Jardine valittiin liigan eteläisen divisioonan tulokkaiden tähdistökentälliseen. Royal Bank Cupissa hän jakoi tehoilla 1+4=5 joukkueensa sisäisen pistepörssin voiton isoveljensä Claytonin kanssa.
Chicago Blackhawks varasi Jardinen kuudennella kierroksella 169. pelaajana NHL:n varaustilaisuudessa 2011. Kaudella 2011–2012 hän oli tehoilla 11+19=30 Camrose Kodiaksin AJHL-joukkueen eniten maaleja tehnyt puolustaja sekä tehokkain puolustaja Craig Bokenfohrin kanssa. He jakoivat koko liigan puolustajien pistepörssin Canmore Eaglesin Justin Krabbenin ja Fort McMurray Oil Baronsin Austin Yadlowskin kanssa. Jardine valittiin kauden päätteeksi AJHL:n eteläisen divisioonan tähdistökentälliseen.Vuosina 2012–2015 hän kävi Ohion osavaltionyliopistoa. Junior -vuotenaan 2014–2015 Jardine toimi joukkueensa varakapteenina. Hän oli OSU:n tehokkain puolustaja tehoilla 2+10=12.
Ammattilaisura
Elokuussa 2015 Jardine teki vuoden mittaisen AHL-sopimuksen Rockford IceHogsin kanssa. Samana syksynä hän osallistui seuran emojoukkueen, Jardinen varanneen Chicago Blackhawksin NHL-harjoitusleirille. Hän pelasi kaudella 2015–2016 IceHogsissa kuusi runkosarjaottelua ilman tehopisteitä. Jardine pelasi suurimman osan kaudestaan kuitenkin ECHL-joukkue Indy Fuelissa, jossa hän pelasi 50 runkosarjaottelua tehopistein 2+3=5. Lokakuussa 2016 Jardine teki vuoden mittaisen AHL-sopimuksen San Antonio Rampagen kanssa. Hän pelasi siellä alkukaudella 2016–2017 27 runkosarjaottelua tehopistein 3+2=5, kunnes tammikuussa 2017 Jardine siirtyi ECHL-joukkue Colorado Eaglesin vahvuuteen. Hän pelasi siellä loppukaudella 36 runkosarjaottelua tehopistein 4+11=15 ja kolme playoff-ottelua ilman tehoisteitä. Jardine voitti kauden päätteeksi ECHL:n mestaruuden, Kelly Cupin.
Heinäkuussa 2018 Jardine teki vuoden mittaisen jatkosopimuksen Toronto Marliesin kanssa. Hän osallistui samana syksynä jälleen myös Maple Leafsin NHL-harjoitusleirille. Tammikuussa 2019 Orlando Solar Bears kauppasi Jardinen, puolustaja Étienne Boutet'n ja hyökkääjä Curt Gogolin ECHL-oikeudet Allen Americansiin vaihdossa hyökkääjä Olivier Archambaultin oikeuksiin. Noin puolitoista viikkoa myöhemmin Americans kauppasi Jardinen oikeudet edelleen Newfoundland Growlersiin. Hän pelasi Marliesissa alkukaudella 2018–2019 37 runkosarjaottelua tehopistein 1+6=7. Jardine siirtyi ensimmäisen kerran Growlersin vahvuuteen helmikuussa 2019. Hän pelasi siellä kauden loppuun ja voitti kauden päätteeksi Kelly Cupin.
Kaudeksi 2019–2020 Jardine siirtyi vuoden mittaisella sopimuksella Britannian EIHL-liigan walesilaisjoukkue Cardiff Devilsiin. Hän jakoi lukemalla +24 koko liigan tehotilaston toisen sijan Sheffield Steelersin Marek Trončinskýn kanssa edellään vain Steelersin Tanner Eberle. Heinäkuussa 2020 Jardine teki vuoden mittaisen jatkosopimuksen Devilsin kanssa. Koko liigan sarjakausi 2020–2021 kuitenkin peruuntui koronaviruspandemian vuoksi. Marraskuussa hän teki lopulta sopimuksen ECHL-joukkue Greenville Swamp Rabbitsin kanssa.
Jardine siirtyi kaudeksi 2021–2022 vuoden mittaisella sopimuksella monikansallisen Bet-at-home ICE Hockey Leaguen slovakialaisjoukkue Bratislava Capitalsiin. Marraskuussa 2021 joukkue kuitenkin keskeytti kautensa hyökkääjä Boris Sádeckýn ja urheilutoimenjohtaja Dušan Pašekin traagisten kuolemien johdosta. Jardine siirtyi samassa kuussa loppukauden kattavalla sopimuksella SM-liigajoukkue Helsingin IFK:hon. Hän valitsi pelinumerokseen 10 kunnioittaakseen samaa pelinumeroa Capitalsissa käyttänyttä edesmennyttä joukkuetoveriaan Boris Sádeckýa. Jatkoaika.com-verkkolehden toimittaja Veikko Nurmisen mukaan Jardinen loppukausi HIFK:ssa osoittautui lopulta pettymykseksi.
Kaudeksi 2022–2023 Jardine palasi vuoden mittaisella sopimuksella EIHL-joukkue Cardiff Devilsiin.
Maajoukkueura
Jardine edusti Canada Westin joukkuetta World Junior A Challengessa vuosina 2010 ja 2011, joista jälkimmäisessä turnauksessa hän toimi joukkueen kapteenina ja voitti kultaa. Jardine oli kolmella syöttöpisteellään Canada Westin paras syöttäjä.
Muuta
Jardinen isoveli Clayton pelasi omalla urallaan hyökkääjänä Merrimack Collegen yliopistojoukkueessa. Veljekset pelasivat kahdella kaudella joukkuetovereina Camrose Kodiaksin AJHL-joukkueessa. Clayton Jardine toimii nykyään joukkueen päävalmentajana.
Karl Ludwig Bonhoeffer
Karl Ludwig Bonhoeffer (31. maaliskuuta 1868 Neresheim, Württembergin kuningaskunta – 4. joulukuuta 1948 Berliini) oli saksalainen psykiatri ja neurologi. Hän toimi psykiatrian ja neurologian professorina Bonnin yliopistossa ja neurologian osaston johtajana Charitén sairaalassa Berliinissä.
Natsit teloittivat Karl Bonhoefferin pojat Klaus ja Dietrich Bonhoefferin sekä vävyn Hans von Dohnányin toisen maailmansodan loppuvaiheessa, koska nämä olivat osallistuneet Hitlerin vastaiseen salaliittoon.
Ura
Karl Bonhoeffer otti vuonna 1918 vastaan psykiatrian ja neurologian professuurin Berliinistä. Kuolemaansa asti Karl Bonhoeffer toimi vastavoimana psykoanalyyttiselle koulukunnalle. Vaikkei hän sinällään hylännyt Freudin, Jungin ja Adlerin teorioita, hän antoi etusijan empiiriselle psykiatrialle.
Karl Bonhoefferin arvostuksesta psykiatrina antaa kuvan se että hänet kutsuttiin Saksan valtiopäivätalon tuhopoltosta epäilyn Marinus van der Lubben oikeudenkäyntiin arvioimaan syytetyn mielenterveyttä.
Italiankielinen musiikkitermistö
Tällä sivulla on selitetty italiankielisiä musiikin termejä. Italiankielisiä termejä on paljon, luonnollisista syistä – renessanssin ja barokin aikakausilla, jolloin monia näistä käsitteistä käytettiin ensimmäistä kertaa, moni tärkeä säveltäjä oli italialainen. Laajempi luettelo musiikkitermeistä aakkosjärjestyksessä on artikkelissa luettelo musiikkitermeistä.
Liangzhun kulttuuri
Liangzhun kulttuuri oli neoliittinen kulttuuri Kiinassa noin 3400-2300 eaa. Tämän kulttuurin asutus oli keskittynyt Jangtsejoen alajuoksulle ja Taihujärven rannalle. Liangzhun kulttuurin aikana valmistettiin jade-esineitä, joita on löydetty hautapaikoista. Nämä esineet tehtiin yleensä nefriitistä. Niihin oli tehty kuvioita, jotka esittivät ihmis- ja eläinhahmoja ja gong-esineissä oli hirviömäisiä hahmoja.
Liangzhun kulttuurin saviastiat olivat useimmiten lähes mustia ja harvoin punaisia. Silkin viljely keksittiin hieman ennen Liangzhun kulttuurin äkillistä katoamista Taihujärveltä noin 2200 eaa. Tällöin ihmiset todennäköisesti lähtivät Taihujärveltä joko etelään tai pohjoiseen. Liangzhun kulttuuria seurasi Maqiaon kulttuuri, joka kuuluu pronssikautisiin kulttuureihin, mutta oli muuten taantunut siitä, mitä Liangzhun kulttuuri oli.
Liangzhun kulttuurin asuinalueilla on nykyisin arkeologinen kohde, joka on Maailmanperintöluettelossa.
Me olimme nuoria sotilaita
Rintamalla valokuvaaminen oli virallisesti kielletty, mutta kieltoa ei valvottu erityisen tarkasti. Varsinaisista taistelutilanteista kuvia ei kuitenkaan juuri ole, koska valoa tilanteissa oli yleensä vähän ja kuvaaminen olisi ollut vaarallista. Kuvat ovat lähinnä peräisin kaarinalaisen keräilijän Olli Kleemolan kokoelmasta, jossa on tuhansia kuvia ja satoja sota-ajan puhdetöinä tehtyjä esineitä. Kleemolan kuvia on aiemmin ollut esillä näyttelyssä Liedossa Vanhalinnassa.
Kirjan seitsemänsivuisen johdannon on kirjoittanut Gustav Hägglund, muut tekstit ovat John Lagerbohmin ja Matti Simulan.
Hägglund taustoittaa kuvia johdannossa muun muassa näkemyksellä, että sodassa puolustautuvan osapuolen sotilaiden motivaatio on aivan toista luokkaa kuin hyökkäävän. Puolustava sotilas puolustaa kotimaataan, kotiaan ja läheisiään. Hyökkääjä "jatkaa politiikka toisin keinoin", ja sen kotirintama saattaa pettää.
Kuvat jakautuvat aihepiireittäin lukuihin, ja niiden ohessa on teksti, joka selvittää kunkin aiheen taustoja.
Australian-mestaruuskilpailut 1931 – naisten kaksinpeli
Naisten kaksinpeliin tenniksen Australian-mestaruuskilpailuissa 1931 osallistui kahdeksan kilpailijaa. Turnauksessa pelattiin ensimmäinen kierros, välierät sekä loppuottelu. Coral Buttsworth voitti mestaruuden kukistettuaan loppuottelussa Marjorie Crawfordin luvuin 1–6, 6–3, 6–4.
Janne Joutsenniemi
Janne Jare Joutsenniemi (s. 2. kesäkuuta 1969) on suomalainen muusikko ja tuottaja. Hänet tunnetaan parhaiten Stonen basisti-laulajana sekä Suburban Triben basistina. Lisäksi Joutsenniemi on toiminut tuottajana mm. Ensiferumin, Stam1nan ja Kiuaksen albumeilla.
Stonen lopetettua toimintansa Joutsenniemi oli mukana perustamassa Suburban Tribea vuonna 1994. Maaliskuussa 2011 yhtye ilmoitti hajoamisestaan kotisivullaan. Suburban Tribe soitti viimeisen keikkansa heinäkuussa 2011. Saman vuoden lokakuussa Joutsenniemi liittyi Herra Ylpön luotsaamaan Herra Ylppö & Ihmiset -yhtyeeseen.
Joutsenniemi soittaa Gimmelin musiikkivideolla Roviolla.
Naantalin kaupunginkirjasto
Naantalin kaupunginkirjasto on Naantalissa toimiva kirjasto. Se on perustettu vuonna 1880, ja se on osa VASKI-kirjastoja.
Kirjaston päätoimipiste on Naantalin keskustassa, torin laidalla. Pääkirjaston pinta-ala on 900 m².
Ennen kuntaliitoksia vuonna 2008 Naantalin kaupunginkirjastoon kuului pääkirjasto, Lietsalan kirjasto ja Kultarannan kirjasto. Kirjaston kokoelmat asukaslukuun suhteutettuna olivat suuremmat kuin keskimäärin Suomessa. Kirjaston kokoelmiin kuului 129 480 kappaletta aineistoa, joista yli 92% oli kirja-aineistoa. Lainauksia oli vuonna 2008 yhteensä 224 181 ja kävijöitä 149 179 kappaletta.
Toimipisteet
Pääkirjaston lisäksi Naantalin kaupunginkirjastoon kuuluvat seuraavat lähikirjastot:
Kultarannan kirjasto 1962-2013
Luonnonmaalla sijaitseva Kultarannan kirjasto oli rakennettu vuonna 1962 ja sen pinta-ala oli 52 m². Kirjasto sijaitsi Kultarannan koulun yhteydessä. Koordinaatit: 60.46139°N, 21.98703°W
Lietsalan kirjasto 1976-2013
Lietsalan kirjasto on rakennettu vuonna 1976 ja sen pinta-ala on 210 m². Kirjaston tilat olivat Nuhjalan seurakuntakodin kiinteistössä ja sijaitsi omakoti- ja kerrostaloalueella. Sen lähistöllä oli neljä koulua, joten hankinnoissa oli keskitytty lähinnä lapsiperheiden ja nuorison tarpeisiin. Koordinaatit: 60.48378°N, 22.05231°W
Suopellon kirjasto
Lietsalan kirjasto siirtyi vuonna 2013 Suopellon koulun tiloihin. Kirjastotilat ovat noin puolet siitä mitä ne olivat Nuhjalan seurakuntakodin kiinteistössä. Koordinaatit: 60.48736°N, 22.05597°W
Merimaskun kirjasto
Merimaskun kirjasto on rakennettu vuonna 1985 ja sen pinta-ala on 150 m². Se sijaitsee Merimaskun koulun yhteydessä ja samalla koulukirjastona. Koordinaatit: 60.47061°N, 21.87319°W
Rymättylän kirjasto
Rymättylän kirjasto on rakennettu vuonna 2003 ja sen pinta-ala on 230 m². Kirjasto sijaitsee Rymättylän keskustassa. Koordinaatit: 60.37464°N, 21.95317°W
Velkuan kirjasto
Velkuan kirjasto on rakennettu vuonna 1992 ja sen pinta-ala on 56 m². Kirjasto sijaitsee Teersalon rannassa Palvelukeskus Kummelissa. Kirjastotilan lisäksi kirjahyllyjä on myös Kummelin aulassa. Koordinaatit: 60.46686°N, 21.69778°W
Louhivuori
Louhivuori on suomalainen sukunimi, joka on muun muassa seuraavilla henkilöillä:
All the Money in the World
All the Money in the World on vuonna 2017 ensi-iltansa saanut jännityselokuva, jonka on ohjannut Ridley Scott. Sen pääosia esittävät Michelle Williams, Christopher Plummer, Mark Wahlberg, Romain Duris, Charlie Plummer, Andrew Buchan, Timothy Hutton. Elokuva perustuu John Pearsonin vuonna 1995 kirjoittamaan kirjaan Painfully Rich: The Outrageous Fortunes and Misfortunes of the Heirs of J. Paul Getty, jonka on sovittanut käsikirjoitukseksi David Scarpa. Elokuva kertoo tositarinaan pohjautuen öljymiljardööri J. Paul Gettystä, joka kieltäytyi tekemästä yhteistyötä hänen pojanpoikansa John Paul Getty III:n kidnapanneen ’Ndrangheta-mafiajärjestön kanssa vuonna 1973.
Kevin Spacey näytteli alun perin elokuvan pääosaa, mutta kun häntä syytettiin seksuaalisesta häirinnästä, hänet korvattiin Christopher Plummerilla marraskuussa 2017. Osa elokuvasta jouduttiin kuvaamaan uudelleen. Uusintakuvaus kesti 9 päivää ja maksoi 10 miljoonaa dollaria lisää elokuvan 40 miljoonan dollarin budjettiin, mutta elokuva valmistui alkuperäiseen määräpäivään mennessä.
Berezniki
Berezniki on kaupunki ja kaupunkipiirikunta Venäjällä Permin aluepiirissä noin 200 km Permistä pohjoiseen, Kaman vasemmalla rannalla. Vastarannalla on Usoljen kaupunki, johon valmistui siltayhteys vuonna 1981. Bereznikin asukasluku on noin 153 806 (2012). Berezniki on kaliumsuolatuotannon keskus.
Tiedot Bereznikin venäläishistoriasta juontavat 1500- ja 1600-luvuille. 1579 mainitaan Zyrjankan asutus. 1670 syntyi Dedjuhin, josta myöhemmin tuli kaivoskaupunki. Suolan kaivamiseksi muodostuvat myös Lenva, Berezniki, Verenija, Tšurtan ja muut. Kaman yläjuoksun kaliumsuolaesiintymät (potaska) muodostivat perustan teollisuuden ja kaupunkien syntymiselle. Bereznikin ja Durymanskin alueilla on noin 2 400 000 000 tonnin suolavarat. Kaupungin vaakunassa on kolme kaliumsuolakidettä ja sen oikeassa ylälaidassa Permin vaakuna.
Kaupungissa toimii suuria teollisuusyrityksiä, kuten OAO Uralkali, joka tuottaa yli puolet Venäjän kaliumlannoitteista, OAO Beraton, OAO Avisma, joka tuottaa titaania ja magnesiumia sekä lannoitetehdas OAO Azot.
Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia.
Gotham City
Historia
Alan Mooren kirjoittamissa tarinoissa norjalainen palkkasoturi perusti Gotham Cityn vuonna 1635, mutta britit valloittivat sen myöhemmin. Kaupunki sijaitsee Atlantin rannikolla New Jerseyn osavaltiossa, ja sillä on pitkä ja rikollisuuden värittämä menneisyys. Aluksi se oli rosvojen ja merirosvojen paratiisi, mutta myöhemmin Pohjois-Amerikan mahtavat rikollisperheet muuttivat Gothamiin, minkä jälkeen syntyi monia mielenvikaisia naamioasuihin pukeutuneita rikollisia. Pöllöjen neuvosto niminen salaseura on myös toiminut Gothamissa vaikuttaen monen kaupungin asukkaiden elämään heidän tietämättään.
Gotham City on Yhdysvaltojen DC Multiversumin merkittävä taloudellinen keskus; sen tärkeitä toimialoja ovat: tavaroiden valmistus ja rakentaminen; laivaus; rahoitus; kuvataide, jota edustavat sen lukuisat museot, galleriat ja jalokiviliikkeet; ja jättimäisen uutuusrekvisiitin tuotanto. Kaupallisen merisataman lisäksi se tukee myös laivaston telakkaa.
Tarinassa No Man's Land Gotham Cityyn iski 7,6 richterin maanjäristys, mikä tuhosi kaupungin, jonka jälkeen kaupunki eristettiin muusta Yhdysvalloista liittovaltion päätöksellä. Kaupunki rakennettiin uudelleen Lex Luthorin toimesta "Cataclysm" tarinassa ja Gothamin vanhat art deco- ja goottilaiset rakenteet korvattiin moderneilla lasipilvenpiirtäjillä ja rakennuksilla.
Joissakin tarinoissa Metropolisin, Teräsmiehen kotikaupungin kerrotaan olevan Gothamin naapurikaupunki, joka sijaitsee lahden vastakkaisella puolella. Gothamin lähellä sijaitsee Blüdhaven niminen pikkukaupunki, josta tuli myöhemmin Nightwingin kotikaupunki usean vuoden ajaksi. Batmanin lisäksi muita tunnettuja Gothamin asukkaita ovat mm Metsästäjätär, Jason Blood, Ragman, James Gordon ja Barbara Gordon, Batwoman, The Question, Muovimies ja Zatanna.
Nimen tausta
Gotham on vanha New Yorkin kaupungin pilkkanimi. New Yorkia onkin aina pidetty Gotham Cityn esikuvana. Vanhassa englannissa Gotham tarkoittaa "vuohen kaupunkia". Gotham on myös Nottinghamshiressa sijaitsevan kylän nimi.
Sari Sarkomaa
Sari Johanna Sarkomaa (s. 24. syyskuuta 1965 Tampere) on suomalainen Kokoomuksen kansanedustaja ja Vanhasen II hallituksen opetusministeri 19. joulukuuta 2008 saakka. Ensimmäisen kerran Sarkomaa valittiin kansanedustajaksi vuoden 1999 eduskuntavaaleissa 3 151 äänellä. Sarkomaa on uusinut paikkansa kansanedustajana vuosien 2003, 2007, 2011, 2015 ja 2019 vaaleissa. Sarkomaa on Kokoomuksen eduskuntaryhmän ensimmäinen varapuheenjohtaja. Vuoden 2007 vaalien jälkeen Sarkomaa nousi opetusministeriksi, mutta ilmoitti 11. joulukuuta 2008 eroavansa tehtävästä perhesyiden vuoksi. Sarkomaan tunnus eduskuntavaaleissa on aina ollut vihreä väri ja slogan "järki ja tunteet". Sarkomaan mukaan slogan tarkoittaa, että päättäjien on tunnettava tosiasiat, mutta päätösten on myös tunnuttava oikeilta ja oikeudenmukaisilta.
Opinnot
Sarkomaa on kirjoittanut ylioppilaaksi Lappeenrannan Lyseon lukiosta vuonna 1984 ja valmistunut röntgenhoitajaksi Helsingin IV terveydenhuolto-oppilaitoksesta 1988. Myöhemmin hän valmistui terveydenhuollon maisteriksi Helsingin yliopistosta vuonna 1996. Lukuvuoden 1990–1991 Sarkomaa vietti Edinburghin yliopistossa.
Ennen kansanedustajan työtään Sarkomaa on toiminut erilaisissa terveydenhuollon tehtävissä Suomen lisäksi myös Ruotsissa. Lukio- ja opiskeluaikojen kesätyökokemuksiin kuuluvat muun muassa työskentely kahvilatyöntekijänä, perushoitajana, toimistoapulaisena insinööritoimistossa sekä hevostenhoitajana ja valmentajana ravitallilla.